Bretagne/Korpus-divyezhek-brezhoneg-galleg huggingface dataset:
En insistant sur le qualificatif « françaises » pour qualifier ses machines, l’affichiste entend que cette production se démarque de celles qui proviennent d’Allemagne ou des Etats-Unis.
O pouezañ war an anv-gwan « françaises » evit doareañ ar mekanikoù, e felle da saver ar skritell diforc’hañ ar produerezh-mañ diouzh ar re a oa o tont eus Alamagn pe eus ar Stadoù-Unanet.
Le revendeur à Craon, Robert Binard est marchand de vélos, ce qui souligne que l’univers des machines à coudre est longtemps celui du mécanicien autant que celui de la couturière.
Marc’hadour marc’hoù-houarn e oa an adwerzher e Craon, Robert Binard e anv, ar pezh a ziskouez e oa bed ar mekanikoù da wriat hini ar vekanikerien kement hag hini ar gwrierezed e-pad pell.
Costume de bain une pièce
Dilhad-kouronkañ unpezh
Cette tenue de bain une pièce à manches bouffantes s’apparente au modèle porté initialement par les guides baigneurs associant caleçon et gilet de corps.  
An dilhad-kouronkañ unpezh-mañ, gant milginoù bolzennus, zo heñvel a-walc’h ouzh ar re a veze gwisket gant an heñcherien kouronkerien hag a oa bragoù-dindan ha korfennoù war un dro.
Adopté aussi par les baigneuses jusqu’aux environs de 1914, ce maillot de bain avant la lettre trouve néanmoins ici une coupe plus ample et une ornementation par un galon rouge qui l’en distingue et le rattache aussi à un certain souci d’élégance.
E-tro 1914 e veze gwisket  danvez saeoù-kouronkañ a seurt-mañ gant ar c’houronkerezed ivez. Met ar pezh dilhad diskouezet amañ zo ledanoc’h e stumm ha kinklet gant ur galoñs ruz a ra dezhañ bezañ dibar hag a ziskouez e oa bet soñjet aozañ un dilhad cheuc’h ivez.
Forme évoluée du vêtement des premières baigneuses, qui recouvraient leur corps d’un pantalon et d’une robe longue, cet ensemble est typique des combinaisons portées sur les plages dès la fin du 19° siècle.  
Ur stumm emdroet eus dilhad ar c’houronkerezed kentañ eo an dilhad-mañ, pa c’holoent o c’horf gant ur bragoù hag ur sae hir. Ur skouer eo eus an dilhad a veze gwisket war an traezhennoù kerkent hag e dibenn an 19vet kantved.
Elle est constituée d’un pantalon et d’une chemise à manches courtes s’ouvrant par un alignement de boutons.
Ur bragoù zo hag un hiviz gant milginoù berr a zigorer dre un aridennad nozelennoù.
Une ceinture souligne la taille, retenant aussi l’eau de mer.
Ur gouriz en dargreiz a zalc’h an dilhad ouzh an dour mor ivez.
Le col carré est bordé d’un galon blanc ouvert en pointe sur un plastron uni. 
Ar c’houzougenn garrezek zo bordet gant ur galoñs gwenn digor war ur brennid diginkl.
Ce dessin du col va échapper au style de mer pour devenir un trait typique de la mode matelote pour les enfants des villes, au début du 20° siècle. 
Ar mod-se da dresañ ar gouzougennoù a voe dilezet gant stil an dilhad mor evit dont da vezañ un arouez eus ar c’hiz martolod gwisket gant bugale ar c’hêrioù, e deroù an 20vet kantved.
Costume de bain féminin.
Dilhad-kouronkañ ur plac’h.
Fabrication des grands magasins « Au bon marché, A. Boucicaud, Paris »
Aozet gant ar stalioù bras « Au bon marché, A. Boucicaud, Paris »
Les grands magasins parisiens ont établis des gammes de vêtements de bains, fabriquées en série pour leur clientèle parisienne.
Gant ar stalioù bras parizian e veze kinniget dastumadoù dilhad-kouronkañ aozet a steud evit o fratikoù e Pariz.
La toile de coton de couleur bleu roi, tissée mécaniquement et serrée, présente ici un col rabattu, des galons blancs.
Al lien kotoñs-mañ, glas gall, gwiadet start ha gant ur mekanik, zo warnañ ur c’houzougenn gouzizet ha galoñsoù gwenn.
Le dessin de ces galons est typique des vêtements de mer, mais deviendra aussi un motif courant de la mode matelote pour enfants des villes.
A c’hiz an dilhad mor eo tresadenn ar galoñsoù, met diwezhatoc’h e vo gwelet ingal war dilhad martolod bugale kêr ivez.
Echantillon d’étoffe imprimée
Standilhon danvez moullet
Jeanne Malivel. 1920-1925
Jeanne Malivel. 1920-1925
Cette pièce textile offre une impression au motif de feuilles d’arbres stylisées. 
Tresoù delioù gwez stilekaet zo moullet war ar pezh danvez-mañ.
C’est un essai de tenture murale.
Un taol-esa eo evit ur stign-moger.
Montreuil-Le-Gast. 
Mousterel-ar-Gwast.
Ce vêtement a une histoire familiale connue. 
Anavezet eo istor familh an dilhad-mañ.
Le lin a été cultivé sur les terres de la famille Thomas au lieu dit Les Noës à Montreuil-Le-Gast. 
Gounezet e oa bet al lin war douaroù ar familh Thomas el lec’h anvet ar Gwazhioù e Mousterel-ar-Gwast.
Il a été filé par les 4 filles de la famille qui ont reçu 6 chemises de cette sorte en dot de mariage. 
Nezet e oa bet gant 4 flac’h ar familh o doa bet 6 roched evel homañ en argouroù evit o eured.
Elle aurait été tissée et cousue à Rennes (Place du Champ Jacquet).
E Roazhon (Plasenn Maez Jakez) e vefent bet gwiadet ha gwriet.
Ce pantalon rappelle les tenues de mer qui sont rarement pourvues de boutonnage sur le devant de façon à ce que les boutons ne se prennent pas dans les cordages ou les filets ; aussi préfèrent-elles fermer le pantalon sur les côtés, « à pont ».
Ar bragoù-mañ a zegas soñj eus an dilhad martolod a oa peurliesañ hep nozelenn war an diaraog evit ma ne grogfe ket an nozelennoù er c’herdin pe er rouedoù ; setu ma oa gwelloc’h dezho serriñ ar bragoù war ar c’hostezioù, « à pont ».
Culotte dite Bragou braz en breton
Bragoù bras
Comme la plupart des culottes bouffantes dites bragou en breton, celle –ci est en lin plissé. 
Lin krizet eo danvez ar bragoù-mañ, evel an darn vrasañ eus ar bragoù bras.
Elle était serrée au dessus des guêtres.
Stardet e oa a-us d’ar bodreoù.
Chanvre, laine, velours
Kanab, gloan, voulouzoù
Guemené-sur-Scorff. 1880-1890
Ar Gemene. 1880-1890
Ce vêtement porté les jours de fêtes est réalisé en toile de laine et de chanvre doublée de chanvre.
En deizioù-gouel e veze gwisket an dilhad gloan-mañ, doublet gant kanab.
A cette trame s’ajoutent un ruban de laine appliqué à l’encolure, 2 rubans de velours de soie noir, des boutonnières et des rangées décoratives de boutons en métal.
D’an anneuenn-mañ ez eus bet ouzhpennet ur seizenn c’hloan er c’herc’henn, 2 voulouzenn zu, toulloù-nozelenn ha renkennadoù nozelennoù metal kinklus.
Drap de laine doublé de chanvre
Mezher gloan doublet gant kanab
Noyal-Pontivy. 1847
Noal-Pondi. 1847
Si les broderies sont faites de fils vert, jaune et rouge, l’étoffe est un tissage de laine. Elle est doublée intérieurement d’une toile de chanvre.
Gant neudennoù gwer, melen ha ruz eo ar broderezhioù. Ur gwiad gloan eo an danvez, doublet en diabarzh gant ul lien kanab.
Les pièces sont cousues.
Gwriet eo ar pezhioù.
Plougastel-Daoulas. 1820
Plougastell-Daoulaz. 1820
Tablier des jours de fêtes
Tavañjer an deizioù-gouel
Petit carré de broderie dit « fleur de coin »
Karrezennig broderezh anvet « fleurenn gorn »
Ce tablier typique du pays Bigouden est fait d’une chaîne en lin et d’une trame en laine.
Un davañjer-skouer eus ar vro Vigoudenn eo, gant ur steuñvenn lin hag un anneuenn c’hloan.
Ce tablier sans ornementation est réalisé en droguet : chaîne de lin, trame de laines de couleurs vert, bleu et noir.
E droged eo an davañjer diginkl-mañ : steuñvenn lin, anneuenn gloanoù gwer, glas ha du.
Usé à force d’avoir été porté, ce vêtement correspond à ceux que les inventaires après décès nommaient « hardes » ou encore « haillons ».
Uzet eo bet dre forzh bezañ gwisket, setu ma tenn d’an dilhadoù a veze graet « pilhoù » peotramant « truilhoù » anezho er renabloù kañv.
Beaucoup parmi eux n’étaient pas conservés ; ils étaient donnés aux chiffonniers qui les dirigeaient vers les usines de papier.
Kalz eus ar re-se a veze taolet d’ar blotoù ; roet e vezent d’ar bilhaouerien a gase anezho d’al labouradegoù paper.
Bidon pour liquide avec poignée, bouchon et embout pour boire, dite « vache à eau ».
Bidon dourenn gant un dornell, ur stouv hag ur beg evit evañ, anvet « vache à eau ».
D’utilisation militaire, cette « vache à eau » faisait partie du paquetage des soldats en campagne.
Ar soudarded a oa ganto pep a « vache à eau » en o fakad er c’hampagnoù.
Ille et Vilaine, vers 1935
Il-ha-Gwilen, e-tro 1935
Cette pièce de toile tissée sans doute mécaniquement de façon très serrée a protégé les vêtements de monsieur Jean Thomas, bourrelier, en particulier quand il roulait le fil nouvellement poissé sur sa cuisse. 
Ar pezh danvez-mañ, gwiadet start-tre ha gant ur mekanik sur a-walc’h, a wareze dilhad an aotrou Jean Thomas, boureller a vicher, dreist-holl pa ruilhe an neudennoù nevez-ampeget war e vorzhed.
Les traces d’usage en font foi.
Roudoù a zo chomet warni.
Mèches pour lampe à pétrole Matador
Mechennoù lamp strilheoul Matador
Cette bande de textile, sans doute issue de tissage mécanique, est l’élément nécessaire au fonctionnement d’une lampe à essence. 
Ar vandenn-mañ, zo bet gwiadet gant ur mekanik sur a-walc’h, a oa ezhomm anezhi evit enaouiñ ul lamp strilheoul.
Cela est rendu possible parce que :
Setu penaos ez ae en-dro :
Cette tresse est introduite par un bout dans la réserve d’essence de la lampe.
Ur penn eus ar blezhenn-mañ a veze trempet e beoliad strilheoul al lamp.
Elle s’en imprègne.
Intret e veze gant ar strilheoul.
Elle brûle par l’un de ses bouts donnant une flamme de longue durée.
Deviñ a rae ur penn eus ar blezhenn hag ur flammenn hirbad a save.
Le réservoir où était introduite la mèche présente ici une forme circulaire
E stumm ur c’helc’h eo ar veol ma veze lakaet ar vechenn.
Rennes, 1° moitié du 20° siècle
Roazhon, hanterenn 1añ an 20vet kantved
Très courant pour contenir et transporter le charbon, lorsque le chauffage domestique était au charbon, ce sac provenant de l’entreprise Fouilland frères est strictement adapté à cet usage.
D’ar c’houlz ma veze tommet an tiez gant glaou e veze graet alies-kaer gant seurt seier evit serriñ pe degas glaou. Evit-se e oa bet graet ar sac’h-mañ gant an embregerezh Fouilland frères.
Des liens placés sur les côtés ainsi qu’à hauteur de l’ouverture permettaient les manipulations à main ou sur le dos des charbonniers.
Gant an ereoù war ar c’hostezioù hag e-kichen an digoradur e oa aes dougen anezhañ gant an dorn pe war gein ar c’hlaouerien.
Romillé (Ille et Vilaine)
Rovelieg (Il-ha-Gwilen)
Les scories annoncées sur le sac sont des résidus d’usines métallurgiques avec lesquels étaient fabriqués des engrais phosphatés. 
Ar c’hoc’hien meneget war ar sac’h a zo dilerc’hioù o tont eus labouradegoù metalouriezh a veze implijet evit aozañ temzoù fosfatet.
Société des fertilisants de l’ouest
Kevredigezh strujusaerioù ar C’hornôg
Les indications commerciales imprimées sur le textile sont éloquentes des références « historiques » que l’entreprise entend mettre en avant : la corne d’abondance symbole de fertilité est une promesse d’efficacité. 
Ar menegoù kenwerzhel moullet war ar gwiad a laka war wel daveoù « istorel » an embregerezh : ar c’horn a builhentez, anezhañ arouez ar frouezhusted, zo ur brouenn a efedusted.
Au dos, un blason formé d’un lion et d’hermines fait allusion aux armoiries des familles nobles d’autrefois, gage cette fois de notoriété.
E kein ar sac’h, ur skoed-ardamez gant ul leon hag erminigoù a ro da soñjal en ardamezioù an noblañsoù a wezhall, gwarant eus brud an embregerezh.
Février-aout 2012
C’hwevrer-Eost 2012
En sortant des réserves un grand métier à tisser et en l’exposant au sein même des collections  permanentes, quelle est l’intention du musée de Bretagne ?
Abalamour da betra en deus divizet mirdi Breizh diguzhañ ur stern gwiader bras eus e sanailhoù ha lakaat anezhañ e-kreiz dastumadoù an diskouezadeg-pad ?
Tout d’abord de mettre à votre disposition un mécanisme de tissage original conçu à Uzel (Côtes d’Armor) par Joseph Léauté vers 1900. 
Da gentañ, evit kinnig deoc’h ur mekanik gwiadiñ hep e bar, ijinet en Uzel (Aodoù-an-Arvor) gant Joseph Léauté, e-tro 1900.
Ensuite de montrer qu’il incarne non pas des usages ancestraux, comme son allure pourrait le laisser croire, mais à l’inverse l’ambition de renaissance du textile de haute qualité dans les années 1880.
Da eil, evit diskouez n’eo ket ar stern-mañ un testeni eus ar boazioù a c’hiz kozh evel ma c’hellfed krediñ o welet anezhañ, met, en enep da se, un testeni eus ar youl a oa bet er bloavezhioù 1880 da reiñ lañs d’ar gwiaderezh a galite uhel en-dro.
L’exposition-écrin qui va vous conduire à circuler dans les galeries permanentes à la découverte de collections textiles exposées pour cette occasion, insiste sur le double destin du textile en Bretagne où coexistent:
Kinnig a reomp deoc’h pourmen e palieroù an diskouezadeg-pad da zizoleiñ gwiadoù diguzhet a-ratozh evit an diskouezadeg-« skrin »-mañ hag a bled dreist-holl gant div blanedenn ar gwiaderezh e Breizh :
D’une part, des toiles « tombées du métier », dans la tradition du tissage  à la main réapparaissent après des décennies de disparition et d’appauvrissement des tisserands (19° siècle). 
Eus un tu, lien a c’hiz ar gwiaderezh dorn, « tennet eus ar stern gwiader », o tont war wel en-dro, goude ma oa aet ar wiaderien war baouraat e-pad dekvloaziadoù ha dekvloaziadoù betek mont da get.
Les promoteurs de cette renaissance sont Joseph Léauté entre 1880 et les années 1920, Marc Le Berre à Quimper et Locronan dans les années 1930. 
Joseph Léauté, etre 1880 hag ar bloavezhioù 1920, ha Mark ar Berr e Kemper hag e Lokorn er bloavezhioù 1930, o doa roet lañs en-dro d’ar gwiaderezh.
Tous deux entendent promouvoir des productions de toiles « faites de main d’ouvrier » et donner du travail aux artisans locaux afin qu’ils soient épargnés par l’exode.
An daou-se o doa lakaet en o soñj kas war-raok ar produerezh lien « graet gant daouarn micherourien » ha reiñ labour da artizaned ar vro a-benn diwall anezho diouzh an divaeziadeg.
D’autre part, des étoffes issues de tissages mécaniques d’usines souvent éloignées, inondent la Bretagne d’objets du quotidien devenus inhabituels aujourd’hui alors qu’ils étaient des objets de tous les jours autrefois.
Eus an tu all, danvezioù diwar ar gwiaderezh mekanikel aozet e labouradegoù pell diouzh Breizh alies, o tont da aloubiñ ar vro gant traezoù deuet da vezañ divoas hiziv an amzer goude ma oant traezoù eus ar vuhez pemdeziek gwezhall.
Enfin, un récent basculement des cultures vestimentaires place désormais au premier plan des modes éthiques les anciennes « hardes » en lin ou en chanvre des familles pauvres d’autrefois.
Ha nevez zo eo cheñchet penn d’ar gizioù dilhad : bremañ e vez lakaet ar « pilhoù » lin pe kanab a veze gwisket gwezhall gant ar beorien e renk kentañ ar gizioù divezel.
Cette présentation de collections du musée de Bretagne, s’inscrit dans le programme régional « 2012, année du lin et du chanvre en Bretagne »
Da-geñver ar programm rannvroel « 2012, bloavezh al lin hag ar c’hanab e Breizh » eo kinniget an dastumadoù-se gant mirdi Breizh.
En Bretagne, le textile est longtemps une activité florissante reposant sur la disponibilité d’une abondante main d'œuvre rurale et sur l’ardeur de marchands toiliers entreprenants et aisés. 
En e vleuñv e oa ar gwiaderezh e Breizh e-pad pell, e-keit ha ma oa micherourien stank war ar maez ha marc’hadourien-lien hardizh hag en o aez.
Cette prospérité dure du 16° siècle au début du 19° siècle.
Adalek ar 16vet kantved betek deroù an 19vet kantved e padas ar vrud-se.
A partir du milieu du 19° siècle, les textiles sortant de fabrications domestiques sont  victimes des fabrications mécaniques, faites en usine, loin de Bretagne.
War an diskar ez eas ar gwiaderezh graet er gêr adalek kreiz an 19vet kantved, diwar-goust an oberiezh mekanikel, el labouradegoù, pell diouzh Breizh.
Et, peu à peu le coton supplante le lin. 
Ha tamm-ha-tamm e voe graet gant kotoñs ha neket gant lin.
Là où autrefois des milliers de mains avaient filé et tissé chanvre, laine et lin, il n’y avait plus qu’une activité moribonde de tisserands à domicile réduits à mendier.
Goude ma oa bet micherourien a-vil-vern o nezañ hag o wiadiñ kanab, gloan ha lin gant an dorn, ne oa ken nemet un nebeudig gwiaderien er gêr rediet da c’houlenn an aluzen evit treuzvevañ.
En 1712, à Quintin (Côtes d’Armor) on dénombre 600 métiers à tisser. 
E 1712 e oa 600 stern gwiader e Kintin (Aodoù-an-Arvor).
En 1763, on en recense 3500 en campagne. 
E 1763 e oa bet renablet 3500 anezho war ar maez.
« Qui n’a pas de lin, n’a pas de lin »
« An neb n’en devez ket lin, n’en devez ket lin »
L’historien Jean Martin estime que 35 000 personnes vivaient de cette activité dans les 40 paroisses situées au sud de Saint-Brieuc.
Hervez an istorour Jean Martin e oa 35 000 a dud o vevañ diwar an obererezh-se en 40 parrez a oa e kreisteiz Sant-Brieg.
Mais il calcule aussi qu’entre entre 1779 et 1836, ce territoire perd 30 000 habitants et que les tisserands y sont réduits à mendier.
Met notennet en doa ivez e oa 30 000 a dud nebeutoc’h o chom er c’hornad-se etre 1779 ha 1836 hag e tlee ar wiaderien goulenn an aluzen.
Le dernier tisserand de Locronan avait cessé de tisser depuis 20 ans quand madame Pierre Andrieux et Mark Le Berre installent l’atelier Saint Ronan « tissages artistiques à la main » destiné à promouvoir des textiles de qualité.
20 vloaz zo e oa aet gwiader diwezhañ Lokorn war e leve pa voe staliet an atalier Sant Ronan - « gwiaderezh dorn arzel » - gant an itron Pierre Andrieux ha Mark ar Berr, ganto ar soñj da oberiañ gwiadoù a zoare.
Fort de l’achat de 3 métiers à tisser à Concarneau auprès de « l’atelier  du chardon bleu », ils occupent 7 salariées constituées par des jeunes filles du village.
Prenet o doa 3 stern gwiader eus Konk-Kerne digant « atalier an askol glas » ha reiñ labour da 7 goprad a oa merc’hed yaouank eus ar gêriadenn.
Si M. Le Berre se retire de l’atelier en 1938, madame Andrieux poursuit jusqu’à sa mort en 1941.
Ma oa aet an ao. ar Berr kuit eus an atalier e 1938, e kendalc’has an itron Andrieux ganti betek he marv e 1941.
Les fabrications sont constituées de services de tables ou à thé, de rideaux, de fond de divan.
Rikoù an daol pe rikoù te, rideozioù ha foñsoù divan a veze aozet.
Les décors reproduisent les coloris, les motifs, la matière des anciennes étoffes traditionnelles. 
Gant livioù, tresoù ha danvez gwiadoù an hengoun e raent.
L’association de l’image d’une Bretagne rurale à la qualité textile est un des ressorts du commerce du lin. 
Skeudennoù eus Breizh diwar ar maez hag ur gwiaderezh a feson : setu penaos ez eus bet roet lusk da genwerzh al lin.
Sur des réclames imprimées en nombre, une bretonne en costume régional ou un vendeur de feuilles volantes entonnant des airs traditionnels suffisent à qualifier des lins.
Skeudenn ur Vretonez gwisket gant dilhad ar vro pe hini ur gwerzher follennoù-nij o stagañ gant un ton hengounel a oa trawalc’h da vrudañ al lien war brudfollennoù moullet a vras.
C’est aussi un poncif de l’image féminine par excellence qui triomphe avec celle de la fileuse.
Evit taolenniñ ar merc’hed n’eus ket boutinoc’h eget skeudenn an nezerez.
Parmi les nombreuses attitudes de femmes au travail enregistrées par les dessinateurs, les photographes ou les imprimeurs de gravures, celle de la fileuse a fait fortune. 
E-touez ar skouerioù niverus eus merc’hed o labourat, skeudenn an nezerez eo an hini zo bet implijet ar muiañ gant an dreserien, al luc’hskeudennerien pe an engraverien.
Longtemps, elle a intéressé les éditeurs de cartes-postales qui l’associaient avec complaisance à la vertu du travail manuel et à l’expérience (la plupart sont des femmes âgées). 
An embannerien kartennoù-post o deus bet graet kalz ganti ivez, o liammañ anezhi gant vertuzioù al labour dorn hag ar skiant-prenañ (merc’hed kozh a veze war ar pep brasañ eus ar skeudennoù).
A cela s’ajoute des scènes d’autant plus rustiques qu’elles y ajoutent souvent un rouet exposé en plein-air.
A c’hiz koshoc’h c’hoazh eo an arvestoù pa vez ur c’harr-nezañ dindan an amzer ouzhpenn-se.
Répandue aussi dans la faïence et sur des imprimés, l’image de la femme qu’un large tablier protégeait des poussières de la filasse dispose toujours du même attribut : la quenouille.  De sa main elle en tire de fines mèches qu’elle assemble sur un fuseau.
Ur skeudenn zo bet gwelet stank ivez war al listri feilhañs ha war ar gwiadoù moullet eo hini ur vaouez gwisket gant un davañjer ledan da wareziñ anezhi ouzh poultrennoù al lanfas ha bep tro gant ar memes ardivink : ur gegel a denn mechennoù moan diouti a-raok rollañ anezho war ur werzhid.
Tout est bon généralement pour faire une étoffe de marin. 
Pep danvez a c’halle mont d’ober dilhad martolod.
Souvent une toile à voile suffit. 
Gant lien ur ouel e veze trawalc’h alies.
Les capes sont ainsi faites.
Evel-se e veze aozet ar c’hapoù.
Pourtant bien que considérés comme traditionnels, à la fin du 19° siècle et au début du 20° siècle, les textiles maritimes sont des tissages mécaniques ; ils doivent affronter l’eau de mer, les poissons, le bois des embarcations. 
Gant mekanikoù e veze gwiadet an dilhad martolod, daoust ma vezent gwelet evel dilhad hengounel, e dibenn an 19vet kantved hag e deroù an 20vet kantved ; ret e oa dezho padout gant an dour mor, gant ar pesked, gant koad ar bigi.
Ils doivent aussi protéger les corps de la pluie et du froid, quant ils ne font pas office de couverture pour les nuits en mer ou au port.
Ret e oa dezho gwareziñ ar c’horfoù ouzh ar glav hag ar yenijenn ivez, pa ne servijent ket da ballennoù e-kerzh an nozvezhioù hir war vor pe er porzh.
Confectionnée souvent dans des ateliers de fabrication de voiles, dont ils empruntent les machines pour réaliser des coutures grossières, faisant appel à de la toile à voile, la cape est la protection ordinaire des pêcheurs de sardines à bord de chaloupes. 
Alies e veze aozet ar c’hapoù e stalioù fardañ gouelioù e-lec’h ma veze amprestet mekanikoù d’ober gwriadennoù peuzvat gant lien-gouel. Gant ar c’hapoù-se e rae an holl besketaerien sardin d’en em wareziñ war vourzh o bagoù bihan.
Nommées « couturières en robes » elles font profession de la couture, dans leur boutique aussi bien qu’à l’enseigne d’institutions. 
« Gwrierezed o saeoù » a veze graet anezho. Gwriat e oa o micher, en o stalig peotramant evit stalioù bras.
Elles étaient ainsi 78 en Ille et Vilaine en 1931.
78 a oa anezho en Il-ha-Gwilen e 1931.
Mais à la maison, la ménagère.
Met er gêr e chome ar wreg-tiegezh.
Si elles assemblent des coupons de tissus sortis d’usines de tissage mécanique, elles assemblent aussi des étoffes « tombés du métier » à tisser.
Drailhennoù gwiad o tont eus labouradegoù gwiaderezh mekanikel a frammont an eil re ouzh ar re all, met ivez danvezioù « tennet eus ar stern gwiader ».
A partir de 1851, la machine à coudre capte la très grande force de travail des femmes au foyer. 
Adalek 1851 e teuas ar mekanikoù da wriat da vezañ benveg labour ur bern gwragez-tiegezh.
Elle les y fixe tout en leur assurant du travail à domicile dans le cadre d’une industrie de la confection divisée. 
Eus un tu e laka anezho da chom er gêr hag eus an tu all e warant ul labour dezho e framm an dilhaderezh rannet.
Mais si elle est utilisée par les ouvrières, elle n’en est pas moins convoitée par la bourgeoisie.
Met ma vez graet ganto gant ar micherourezed e plij ivez d’ar bourc’hizezed.
La forme des vêtements adoptés par les femmes qui découvrirent les bains de mer au milieu du 19° siècle en Bretagne, remplacés aujourd’hui par les maillots de bain, peut sembler d’un autre âge. 
Kozh-Noe e c’hell seblantout stumm an dilhad a veze gwisket gant ar merc’hed kentañ o vont da gouronkañ er mor e-kreiz an 19vet kantved e Breizh, pa geñverier gant bragoù pe saeoù-kouronkañ a vremañ.
Pourtant, leurs fabricants  utilisaient bel et bien des procédés industriels dans lesquels c’est la machine qui assurait le tissage. 
Koulskoude e rae oberierien ar c’houlz-se gant doareoù greantel ma veze gwiadet gant mekanikoù.
Un tissage serré favorisant un bon maintien dans l’eau.
Strizh e oa ar gwiadoù evit padout en dour.
L’association de la pratique du bain pour la santé d’une part et des exigences de l’élégance balnéaire d’autre part, participe également de l’originalité des tenues de bain. 
Dre ma oa yac’h kouronkañ eus un tu ha ma oa ret bezañ kran eus an tu all e oa dilhad-kouronkañ dibar ivez.
Adoptées ultérieurement par le monde de la confection, elles ont en outre donné lieu à de nombreux vêtements de ville dont le fameux costume marin des enfants parisiens.
Goude-se ez int bet degemeret gant bed an dilhaderezh ha meur a zilhad kêr zo bet savet diwarno, en o zouez ar gwiskamant martolod brudet a veze gwisket d’ar vugale e Pariz.
Créé en 1923, à l’initiative de René-Yves, Suzanne Creston, et Jeanne Malivel, le groupe d’artistes qui se baptise « Seiz Breur » (les 7 frères) a le projet d’engager le renouveau des arts décoratifs bretons. 
Strollad arzourien ar « Seiz Breur » a oa bet krouet e 1923 diwar youl René-Yves, Suzanne Creston ha Jeanne Malivel o doa lakaet en o soñj reiñ lañs en-dro d’an arzoù-kinklañ breton.
Ils comptent sur l’Exposition internationale des arts décoratifs prévue à Paris en 1925 pour promouvoir leurs premiers projets qui portent sur le mobilier, la céramique et les toiles imprimées.
Kontet o doa war Diskouezadeg etrebroadel an arzoù kinklañ dalc’het e Pariz, e 1925, evit brudañ o raktresoù kentañ diwar-benn an arrebeuri, ar prierezh hag al lien moullet.
Jeanne Malivel revendique la direction artistique des créations de tissus et s’associe pour cela à des « collaborateurs » qui sont tisserands : J. Connan à Loudéac et J. Léauté à Uzel. 
Jeanne Malivel a oa e penn renerezh arzel ar c’hrouidigezhioù gwiadoù hag evit se e c’halvas « kenlabourerien » en-dro dezhi, anezho gwiaderien : J. Konan e Loudieg ha J. Léauté en Uzel.
La tradition rapporte que J. Léauté fut sollicité dès 1920 par J. Malivel pour faire réaliser des métiers à tisser sur lesquels des jeunes filles seraient initiées au tissage. 
Hervez  kont e vefe bet galvet J. Léauté kerkent hag e 1920 evit lakaat sevel sternioù-gwiader evit deskiñ ar vicher gwiadiñ d’ar merc’hed yaouank.
Leur but était de revaloriser les costumes et l’artisanat local, de fabriquer des toiles à usages contemporains avec des motifs nouveaux. 
Talvoudekaat an dilhad hag artizanerezh ar vro a oa o fal, evit aozañ lien a vremañ gant tresoù nevez.
Il est aussi de retenir ces femmes au pays.
C’hoant o doa ivez da virout ar merc’hed-se er vro.
Préconisant l’usage des toiles locales en lin, chanvre, laine et coton, le droguet, le garreau et le rigodon, J. Malivel  limite néanmoins ses ambitions aux garnitures des chaises et des fauteuils qu’elle fait réaliser par le menuisier Gaston Sébilleau et aux tentures destinées à sa famille ou ses amis.
Aliañ a rae J. Malivel d’ober gant lien ar vro gant lin, kanab, gloan ha kotoñs, gant an drogedenn, ar « garreau » hag ar rigodon, met ne rae nemet war-dro gwarnisadur ar c’hadorioù hag ar c’hadorioù-brec’h aozet diwar he goulenn gant ar munuzer Gaston Sébilleau, ha stignoù evit he familh hag he mignoned.
Autant dans la société rurale traditionnelle, les costumes de noces et de fêtes présentent des variantes marquées selon le rang social ou la région, autant le linge de corps et les vêtements de tous les jours se suffisent-ils de « vieux tissus inusables » indistincts d’un endroit à un autre.
Ma oa stummoù liesseurt gant ar gwiskamantoù eured ha gouel hervez ar renk sokial pe ar c’hornad-bro, e oa « kozh gwiadoù dideuc’h » eus ar c’hrezioù hag eus an dilhad pemdeziek avat ha heñvel-mik e oant eus an eil lec’h d’egile.
En pièces serrées par douzaine (c’est l’unité de rigueur), ils ont été cousus localement. 
Dre lodoù daouzek pezh (daouzek a oa an unvez dleet) e vezent gwerzhet goude bezañ bet gwriet er vro.
Quelquefois, ils ont constitué le trousseau des jeunes mariés.
A-wezhioù ez aent d’ober troñsell an danvez priedoù.
Solide et rarement porté le costume est fait pour accompagner son propriétaire toute sa vie. 
Solut e oa ar gwiskamantoù, ne vezent ket gwisket alies ha ne oa nemet unan e buhez un den.
On l’a fait faire pour le mariage et il n’est porté qu’aux moments où l’apparat est de règle (noces, fêtes villageoises…).
Aozet e vezent da vare an euredoù ha ne vezent gwisket nemet pa oa dleet ober pompad (euredoù, gouelioù er c’hêriadennoù…).
Les étoffes employées sont longtemps les mêmes que celles utilisées pour les tenues de tous les jours, jusqu’au moment où la soie, le coton, les velours s’adjoignent aux lins et aux chanvres traditionnels.
E-pad pell e veze graet gant ar memes danvezioù hag ar re implijet evit dilhad ar pemdez, betek ma voe graet ivez gant seiz, kotoñs ha voulouzoù ouzhpenn d’an danvezioù lin ha kanab implijet a-gozh.
Ceux-ci restent longtemps de règle, mais sont associés à des laines de couleur dans une étoffe plus relevée dite droguet.
Ar boaz e oa ober gant an danvezioù-se e-pad pell, met ouzhpennet e veze gloanoù liv e-barzh danvezioù cheuc’hoc’h anvet droged.
Au-delà des matériaux qui les constituent, les vêtements disent ce que la parole tait ; proverbes, chansons et dictons donnent le ton.
En tu all d’an danvezioù e roe an dilhad da gompren ar pezh a veze tavet dre gomz ; krennlavaroù, kanaouennoù ha lavaroù a roe an ton.
La familiarité avec laquelle les sociétés traditionnelles usent du lin et du chanvre les conduit naturellement à en multiplier les usages. 
Dre ma oa boas ar c’hevredigezhioù hengounel d’ober gant lin ha kanab e oant techet da implijout anezho stank-ha-stank.
Aussi,  échappant au domaine des voiles, du drap, des vêtements ces textiles vont se répandre dans de nouvelles fabrications.
Estreget war dachenn ar gouelioù, ar mezher hag an dilhad e voe graet gant ar gwiadoù-se eta.
Si leur résistance en fait de solides tabliers, leur souplesse les dispose avec bonheur à devenir des objets fonctionnels que le plastique remplacera peu à peu ; c’est ainsi qu’ils forment la matière de bidons à eau, de mèches de lampes à essence, quand ce n’est pas de sacs à charbons.
Kreñv a-walc’h e oant d’ober tavañjerioù solut ha ken levn all ivez d’ober traezoù akomod a voe aozet tamm-ha-tamm gant plastik ; evel-se e voe graet ganto evit aozañ bidonioù dour, mechennoù lampoù strilheoul, ha seier glaou zoken.
Découvertes archéologiques en Bretagne
Ar c’havadennoù arkeologiezh e Breizh
La Bretagne est riche de 20 000 sites archéologiques actuellement connus. 
E Breizh ez eus bet renablet, betek bremañ, 20 000 lec’hienn arkeologiezh.
Chaque année, les prospections aériennes et terrestres ainsi que les sondages effectués avant des travaux d'aménagement révèlent quelques centaines de sites inédits et une quarantaine de fouilles sont réalisées. 
Bep bloaz e vez diskoachet meur a gant lec’hienn nevez gant ar furchadegoù dre nij pe ar sontadegoù a-raok ma vefe labourioù, ha neuze e vez kaset un daou-ugent furchadeg bennak da benn.
Les méthodes et les ambitions de l'archéologie ont ainsi beaucoup évolué au cours des dernières décennies. 
Aet eo doareoù ha palioù an arkeologiezh war-raok kalz e-giz-se e-kerzh an dekvloaziadoù diwezhañ.
Les archéologues sont passés de l'étude de quelques objets ou d'une maison, à la fouille d'habitats, de sanctuaires, de nécropoles dans leur globalité, sur des surfaces couvrant souvent plusieurs hectares. 
Ha pa veze studiet un toullad traezoù pe un ti gwechall, ez eo takadoù annezioù, santualoù, beredoù en o fezh, war veur a hektar, a vez furchet bremañ.
L’exposition "Soyons fouilles" est une invitation à découvrir les recherches réalisées au cours de ces vingt dernières années sur les quatre départements qui composent la Bretagne actuelle. 
Gant an diskouezadeg "Furch-difurch" eo pedet an dud da welet an enklaskoù bet kaset da benn e-kerzh an ugent vloaz tremenet er pevar departamant a zo e Rannvro Breizh.
Il s'agit d’études et de fouilles récentes dont les données, pour certaines, n'ont jamais été exposées, mais aussi de regards nouveaux portés par les scientifiques sur quelques découvertes anciennes. 
Ouzhpenn studiadennoù ha furchadegoù graet a-nevez ha n’int ket bet diskouezet gwech ebet c’hoazh evit lod anezhe, e kaver amañ ivez an doareoù nevez ma sell ar skiantourien ouzh traoù zo hag a oa bet diskoachet pell zo.
De l'apparition de l'homme, vers - 600 000 en Bretagne,  jusqu’aux périodes les plus récentes, l’exposition vous guidera à travers les évolutions des techniques, des modes de pensée et d’habitat de nos ancêtres, qui ont su s'adapter aux changements climatiques ou politiques ayant marqué notre histoire. 
Heñchet e vefet gant an diskouezadeg eus donedigezh an dud kentañ da Vreizh war-dro - 600 000, betek an amzerioù tostañ, dre emdroadur an teknikoù, an doareoù soñjal ha lojeiz hon hendadoù o doa gouvezet en em ober diouzh ar cheñchamantoù hin pe politikerezh a zo bet a-hed hon istor.
Le peuplement de l’Europe de l’Ouest débute il y a environ 1 million d’années avec l’arrivée des premiers groupes humains (anté-néandertaliens) venus d’Afrique via le Proche-Orient et l’Eurasie.
War-dro 1 milion a vloavezhioù zo en em gavas, e kornôg Europa, ar strolladoù tud kentañ (a-raok re Neandertal) deuet eus Afrika dre ar Reter-nesañ hag Eurazia.
Les premiers indices de la présence de l'homme en Bretagne se placent aux alentours de -600 000 ans. 
Nag e Breizh, ar roudoù koshañ lezet gant an dud zo eus ar bloavezhioù - 600 0000.
Durant des centaines de milliers d'années, les alternances de phases froides ou tempérées, parfois chaudes, déterminent le choix d’implantation des habitats. 
E-pad kantadoù a vilvedoù e veze cheñchet annez gant an dud diouzh ar mareadoù yen, klouar pe tomm zoken a veze a bep eil.
En Bretagne, ces changements climatiques induisent des variations du niveau de la mer.
E Breizh e cheñch live ar mor da-heul ar cheñchamantoù hin.
Aux périodes froides correspond une baisse de l'océan qui libère de vastes plaines côtières.
Pa vez mareadoù yen e tiskenn ar mor, en ur leuskel plaenennoù ledan war e lerc’h en arvor.
Au maximum du froid, il y a 20 000 ans, cette baisse atteint 120 m sous le niveau actuel.
D’ar mare yenañ, 20 000 bloaz zo, e oa en em gavet 120 m izeloc’h evit al live a zo bremañ.
Au contraire, lors des réchauffements, le niveau remonte, provoquant une réduction conséquente des terres et donc des aires d’évolution des grands herbivores.
Er c’hontrol, pa ’c’h a an amzer war dommañ ec’h a live ar mor war greskiñ ha lodenn an douaroù, da lâret eo an tachennoù ma vev ar geotdebrerien bras, war zigreskiñ kalz.
Les chasseurs-cueilleurs du Paléolithique, nomades, s’adapteront continuellement à ces variations, suivant les migrations des troupeaux.
Rankout a reas ar chaseourien-dastumerien, kantreidi anezhe, en em ober dibaouez diouzh ar cheñchamantoù-se ha neuze mont da-heul monedonea ar bandennoù loened.
Un autre facteur déterminant de l’implantation des sites préhistoriques est celui de l’approvisionnement en matière première pour la fabrication des outils.
Un dra all a bouez a oa hag a rae da dud ar Ragistor en em staliañ el lec’h-mañ-lec’h : pourvezañ danvez da fardañ an ostilhoù.
Absent du sous sol breton, le silex est pourtant très recherché par les hommes.
Klask a oa war ar c’hailhastr, ar pezh zo n’eus ket anezhe e kondon Breizh.
Les seules sources possibles sont alors les galets de silex échoués sur les plages.
Ne vezent kavet nemet e stumm bili diloaiet war an aodoù.
Mais lorsqu'ils deviennent rares ou trop petits, les hommes se rabattent sur des roches locales telles que le quartz ou le grès.
Pa vezent rouez pe re vihan avat e ranke an dud ober gant mein eus ar vro evel ar c’houarz pe ar c’hrag.
Chasse, pêche et innovations
Chaseal, pesketa ha doareoù nevez
Après l'épisode du grand froid, il y a 18 000 ans, durant lequel la calotte glaciaire recouvre une partie de l'Angleterre, le climat se réchauffe progressivement  entre -12 000 et -9 000. 
Goude ar maread yen-sklas, 18 000 bloaz zo, pa oa goloet ul lodenn eus Breizh-Veur gant ar galotenn skorn, ec’h eas an hin war glouaraat tamm-ha-tamm etre -12 000 et -9 000.
La mer remonte d'une cinquantaine de mètres, sépare des îles et envahit les rias. 
Adsevel a reas ar mor, war-dro hanter-kant metr uheloc’h, ha neuze disrannañ enezennoù hag en em ledañ en aberioù a reas.
L’environnement change : à la steppe succède un paysage de prairies parsemées de noisetiers, puis une forêt dense dominée par le chêne. 
Cheñchet e voe an endro : war-lerc’h ar stepennoù e teuas plaenennoù warne kelvez, ha goude-se koadeier stank, enne gwez-derv da gentañ-penn.
La chasse se concentre sur les grands mammifères caractéristiques de ces paysages : cerf, chevreuil et sanglier. 
Chaseet e veze ar bronneged bras arouezus eus ar metoù-se : kirvi, yourc’hed ha moc’h-gouez.
Peu de traces subsistent de ce monde de l’arbre et du végétal. 
Ne chom ket nemeur a roudoù eus ar bed-se, bed ar gwez hag ar plant.
Quelques nasses et filets de pêche, paniers pour la cueillette des noisettes, ou arcs pour la chasse sont connus ailleurs en Europe, dans des tourbières qui ont permis leur préservation. 
E lec’h all en Europa ez eus bet kavet un toullad kevell ha rouedoù pesketa, paneroù evit serriñ ar c’hraoñ-kelvez, pe gwaregoù evit chaseal, e-barzh taouarc’hegoù lec’h m’o doa gallet en em virout.
Les outils de pierre, les seuls qui résistent à l'érosion du temps, montrent une simplification des procédures de fabrication, à destination d'objets aisément réparables : les petits éclats de pierre finement ouvragés et de dimensions très standards sont destinés à armer des  flèches de bois. 
N’eus nemet ar binvioù mein a bad ouzh krignerezh an amzer. Gwelet a reer e voe eeunaet ar mod da fardañ anezhe evit kaout traoù hag a c’halled addresañ aes : graet e veze skeltrennoù mein oberiet fin hag a-vent an eil re gant ar re all dre vras, da lakaat e penn biroù koad.
Sur les côtes, l'établissement vers -6 000 de grands habitats identifiés grâce aux amas de coquillages, détritus de consommation des espèces pêchées, signale l’installation de populations qui ne sont que partiellement nomades. 
War an aodoù e oa en em staliet, war-dro - 6 000, annezioù bras hag a zo bet diskoachet abalamour d’ar berniadoù kregin ha restadoù spesadoù bet pesketaet, ar pezh a ziskouez e oa aze poblañsoù na oant ket tre kantreidi ken.
La présence de nécropoles à Téviec et Hoëdic (Morbihan), et le soin apporté à l'enfouissement des défunts témoignent de sociétés complexes.
Pa weler ar beredoù bras e Tivieg hag en Edig (Mor-Bihan) hag ar mod aketus ma veze interet ar re varv, e komprener ne oa ket eeun ar c’hevredigezhioù-se.
Dolmens et menhirs font partie de l'image traditionnelle de la Bretagne. 
Mont a ra an taolioù-mein hag ar peulvanoù d’ober ul lodenn eus skeudenn hengounel Breizh.
Ces grosses pierres ont été pour la plupart érigées ou assemblées par les premiers groupes d'éleveurs ou d'agriculteurs qui ont investi beaucoup de temps et d'énergie afin de construire ces imposants monuments. 
Savet pe kenstrollet e oa bet al lodenn vrasañ eus ar vein vras-se gant ar strolladoù kentañ a saverien-loened pe labourerien-douar o doa kiet kalz, a-fet amzer ha nerzh, evit ober ar melloù monumantoù-se.
Ces vestiges, aussi spectaculaires soient-ils, ne constituent pourtant que l'infime partie visible d'ensembles architecturaux bien plus vastes, dont les parties plus fragiles, constituées de moellons de pierre extraits de carrières, ont pour l'essentiel disparu. 
Koulskoude n’eo ar relegoù-se, pegen sebezus bennak e vefent, nemet al lodenn dister a weler c’hoazh eus holladoù savadurioù kalz brasoc’h. N’eus chomet roud ebet, pe dost, eus al lodennoù breskañ a oa graet gant mein-boueta tennet eus mengleuzioù.
Seules les stèles ou les chambres funéraires les plus imposantes ont résisté au temps, avant de disparaître enfouies sous les broussailles et les sédiments ou d'être englouties par l'océan.
Ar vein-sav pe ar c’hambroù-bez brasañ hepken zo padet ouzh reuz an amzer, a-raok bezañ goloet penn-da-benn gant ar strouezh hag ar gouelezennoù, pe gant ar mor.
De la vie des communautés qui ont élevé ces monuments, nous ne savions jusqu'alors presque rien. 
Betek-henn ne ouiemp tost netra diwar-benn buhez ar c’humuniezhioù o doa savet ar monumantoù-se.
Les recherches révèlent les traces d'édifices collectifs de bois ou de terre souvent plus monumentaux que les architectures funéraires contemporaines. 
Diwar enklaskoù ez eus bet kavet roudoù eus savadurioù boutin, e koad pe pri, brasoc’h, alies, evit ar savadurioù-bez a veze savet gante a-hend-all.
Ces vastes maisons ont parfois un plan semblable à celui du caveau, la maison des morts rappelant en plus petit celle des vivants. 
A-wechoù e vez heñvel tres an tier bras-se ouzh hini ar c’havioù-bez, evel pa vefe ti ar re varv ur gobari bihanaet eus hini ar re vev.
L'usage de la pierre semble surtout réservé aux constructions religieuses ou funéraires édifiées pour durer, à l'image de nos cathédrales qui n'ont cessé d'évoluer pendant des siècles.
War a seblant e veze implijet ar vein evit ar savadurioù relijiel pe ar bezioù dreist-holl a oa graet evit padout, evel hon ilizoù-meur ha n’o deus graet nemet delc’her cheñch a-hed ar c’hantvedoù.
Nouveaux métaux, nouvelles sociétés
Metaloù nevez, kevredigezhioù nevez
Le développement de la métallurgie du bronze, alliage de cuivre et d’étain, provoque d’importantes mutations dans les sociétés de l’Europe du Nord-Ouest. 
Da-heul al lañs a voe tapet gant labour an arem, a zo kouevr ha staen kendeuzet, e teuas cheñchamantoù bras e kevredigezhioù Gwalarn Europa.
Un artisanat spécialisé se développe et permet la fabrication d'armes bien plus efficaces, de meilleurs outils et de nouvelles parures.
Gant an artizanerezh a-ratozh a voe diazezet e c’halled oberiañ armoù kalz efedusoc’h, binvioù gwelloc’h ha kinkladurioù nevez.
La rareté des métaux devenus indispensables engendre une intensification des échanges entre diverses régions de l'Europe occidentale affectant les matières premières, les objets manufacturés comme les idées. 
Da neuze e oa ret kaout metalioù hag a oa rouez, ar pezh a lakaas an eskemmoù etre ar rannvroioù eus Europa da greskiñ a-fet danvezioù diaoz, traezoù oberiataet koulz hag a-fet doareoù da soñjal.
La Bretagne, qui possède des gisements d'étain, prend très tôt une place importante dans ces réseaux. 
Abred-tre e voe pouezus perzh Breizh en eskemmoù-se abalamour ma oa staenegi enni.
Dès - 2 000, de puissants personnages qui contrôlent ces richesses se font inhumer avec de superbes objets dans des caveaux enfouis sous d'imposants tumulus. 
Adal -2 000 dija e voe interet tud c’halloudus, hag a rene war ar pinvidigezhioù-se, asambles gant traezoù kaer-eston e-barzh kavioù-bez dindan melloù krugelloù.
Certains devaient résider dans les grandes enceintes monumentales que les fouilles récentes commencent à mettre au jour. 
Lod anezhe a zlee bezañ o chom er sernoù bras eur krog da zizoleiñ gant ar furchadegoù diwezhañ.
La fabrication du fer, maîtrisée vers -700 en Europe occidentale, génère de nouvelles façons de cultiver, grâce à la qualité de l'outillage et à l'apport d'engrais. 
Adal ma voe mestroniet labour an houarn, war-dro -700 e kornôg Europa, e voe graet gant doareoù nevez da c’hounit an douar diwar implijout ostilhoù gwelloc’h ha temz.
De multiples fermes prennent possession de terroirs qu'elles ne vont cesser d'améliorer durant plusieurs siècles. 
En em staliañ a reas ur bern menajoù e terouerioù hag a voe gwellaet gante dizehan a-hed kantvedoù.
Reliées par des chemins et des voies, elles s'insèrent dans un réseau contrôlé par les puissantes résidences de l'aristocratie puis, vers -150, par les agglomérations qui commencent à se développer sur tout le territoire.
Lakaet e oant en ur rouedad gwenodennoù ha hentoù a rae ul liamm etreze hag a oa dindan veli mac’htierned o annezioù galloudus, ha goude-se dindan hini ar c’hêrioù a oa krog da greskiñ e pep lec’h er vro war-dro -150.
En -52, la défaite de Vercingétorix face à César permet à Rome d'étendre sa conquête de la Gaule jusqu'aux rives de la Manche et de l'Océan. 
Da-heul trec’h Kezar war Verkingetoriks e -52 e c’hallas Roma aloubiñ Galia betek aodoù Mor Breizh hag ar Meurvor Atlantel.
Cette nouvelle donne géostratégique fait de la péninsule bretonne une zone frontière à l'extrémité nord-ouest de l'empire durant presque un siècle.
Pa oa kont evel-se a-fet geostrategiezh e teue Breizh neuze da vezañ bevenn an Impalaeriezh e penn pellañ ar gwalarn e-pad tost d’ur c’hantved.
Malgré cette situation périphérique, la région se romanise en trois ou quatre générations grâce à une manipulation habile des élites locales, intégrées aux nouvelles instances qui dirigent les cités depuis les capitales nouvellement fondées.
Romanekaet e voe ar rannvro en ur ober tri pe bevar remziad daoust ma oa pell diouzhkreiz an Impalaeriezh, abalamour m’o doa gouvezet mat ar Romaned ober d’ar pennoù bras mont diouzh o zu o reiñ kargoù dezhe en ensavioù staliet er c’hêrioù-penn nevez-krouet hag a rene ar c’heodedoù.
Les légions chargées de maintenir l'ordre, d'organiser les territoires et de préparer de nouvelles conquêtes, diffusent un nouveau mode de vie caractéristique du monde méditerranéen. 
Skignet e veze ur mod-bevañ nevez, arouezius eus ar bed kreizdouarel, gant al legionoù o doa da lakaat an urzh da ren, da renkañ an takadoù ha da brientiñ an aloubadegoù da zont.
Les arpenteurs modèlent les campagnes gauloises et établissent des cadastres qui facilitent une nouvelle distribution des terres et le paiement des impôts.
Ober a rae ar bazierien war-dro stummañ maezioù Galia ha sevel kadastroù hag a aesae lodenniñ an douaroù a-nevez ha lakaat paeañ an tailhoù.
Dans la péninsule bretonne comme dans les autres régions de Gaule, on adopte en moins d'un siècle de nouvelles manières de prier, de construire, de se vêtir, d'écrire et de cuisiner. 
E ledenez Vreizh, evel e lec’h all e Galia, en em lakaas an dud d’ober gant doareoù nevez da bediñ, da sevel tier, d’en em wiskañ, da skrivañ ha da geginañ.
La Gaule apparaît comme un nouveau et vaste marché où déferlent les productions industrielles des provinces du sud.
Diwar neuze e oa Galia evel ur marc’had nevez ha frank m’en em gave marc’hadourezhioù a-leizh produet e proviñsoù ar c’hreisteiz.
Rome a pour habitude d’intégrer des « Barbares », étrangers ne parlant pas la langue latine, comme auxiliaires dans l’armée. 
Kustum e oa Roma da lakaat « Barbared », anezhe estrenien na gaozeent ket latin, da vont da skoazellerien en hec’h armeoù.
Le scénario évolue entre le milieu du 3e et le 5e siècle, lorsque l’Empire romain est profondément ébranlé par des crises successives dans les domaines politique, économique, social et militaire. 
Cheñch a reas an traoù etre kreiz an 3vet hag ar 5vet kantved, pa voe dishorellet da vat Impalaeriezh Roma gant un aridennad enkadennoù war dachenn ar politikerezh, an ekonomiezh hag ar brezelioù.
Profitant de ces temps troublés, des groupes de Barbares investissent différents lieux de l’Empire, dans le cadre de raids militaires ou avec l'accord de Rome qui les intègre dans l'armée, parfois aux plus hautes fonctions.
Ar maread reuzioù-se a voe un digarez da strolladoù Barbared d’aloubiñ tachennoù zo eus an Impalaeriezh, da-heul argadennoù pe gant asant Roma, a lakaas anezhe da vont en arme hag a roas kargoù e-mesk ar re uhelañ dezhe a-wechoù.
Dans la péninsule bretonne, le pouvoir romain fortifie des quartiers dans les villes de Vannes ou de Rennes, et construit des forts sur les côtes, afin d'y implanter des troupes venues de diverses parties de l'Empire. 
E Ledenez Vreizh e lakae Roma sevel mogerioù-kreñv e Gwened pe Roazhon ha kreñvlec’hioù war vord ar mor, evit staliañ enne bagadoù soudarded deuet eus meur a gorn eus an Impalaeriezh.
Il installe également des militaires et leurs familles sur des fermes abandonnées pour défendre les voies de communication et assurer les tâches de maintien de l'ordre.
Lakaat a rae ivez soudarded hag o familhoù d’en em staliañ e-barzh menajoù bet dilaosket abalamour dezhe da zifenn an hentoù ha da lakaat an urzh da ren.
A partir du milieu du 4e siècle, les peuples installés à l’est du Rhin accroissent leurs mouvements migratoires. 
Azalek kreiz ar 4vet kantved e teu muioc’h-mui a bobladoù eus reter ar Stêr-Rhein.
Dans le même temps, la Bretagne romaine, l'actuelle Grande-Bretagne, est soumise aux raids des pirates irlandais et aux invasions des Angles et des Saxons. 
E-tro ar memes mareoù e veze taget Enez-Vreizh, Breizh-Veur a vremañ, gant morlaeron eus Iwerzhon, ha krog e oa da vezañ aloubet gant Angled ha Saozon.
Des Bretons migrent vers des régions plus sûres le long des côtes de la Manche et de l'Atlantique. 
Divroañ a reas Bretoned war-zu broioù suroc’h war aodoù Mor Breizh hag ar Mor Atlantel.
La plupart débarque dans les cités des Osismes et des Coriosolites, proches des régions d'où sont issus de nombreux migrants. 
En em gavout a reas an darn vrasañ anezhe e keodedoù an Osismed hag ar Goriosolited a oa ar re dostañ ouzh tachennoù orin kalz eus an divroidi.
Unifiés par le Christ
Unanet gant Jezuz-Krist
L'ordre romain s'effondre vers 480. 
Dismatret e voe urzh ar Romaned war-dro ar bloaz 480.